Amy Archer-Gilligan

**"Sister" Amy Duggan Archer-Gilligan** (1868–1962) wis a Windsor, Connecticut nursin home proprietor an serial killer who systematically murthert at least five fowk wit poison; ane wis her seicont husband, Michael Gilligan, an the rest wur residents o her nursin hame.  It is possible that she wis involvit in mair daiths; authorities foond 48 daiths tot frae her nursin hames.

## Childhuid an Marriage

Amy E. Duggan wis born in October 1868 tae James Duggan an Mary Kennedy  in Milton (a suburb o Litchfield), Connecticut, the aicht o ten childer. She wis taucht at the Milton schuil an went tae the New Britain Normal schuil in 1890.

Amy marriet James Archer in 1897. A dochter, Mary J. Archer, wis born in December 1897. The Archers got thair first job as caretakers in 1901. Thay wur hired tae tak care o John Seymour, an elderly widower, an settled in his hame at Newington, Connecticut. Seymour dee'd in 1904. His heirs turned the residence intae a buirdin hoose for the elderly. The Archers wur alloued tae stay. Thay providit care for the elderly for a fee an in turn peyed rent tae Seymour's faimily. Thay ran the hoose unner the name o "Sister Amy's Nursing Home for the Elderly".

In 1907, Seymour's heirs decidit tae sell the hoose. The Archers muivit tae Windsor, Connecticut an uised thair savins tae purchase a residence o thair awn. Thay suin convertit it intae thair awn business, the Archer Home for the Elderly and Infirm. James Archer dee'd in 1910 o apparently naitural causes. The offeecial cause o daith wis Bright's disease, a generic term for neer diseases. Amy haed taken oot an insurance policy on him a few weeks afore his daith, sae she wis able tae continue runnin the Archer Home.

In 1913, Amy marriet her seicont husband, Michael W. Gilligan, a widower wi 4 adult sons. He wis reportedly walthy an interestit in baith Amy an in investin in the Archer Home. Michael dee'd on 20 Februar 1914. The offeecial cause o daith wis "acute bilious attack", in ither wirds "severe indigestion". Archer-Gilligan wis ance again financially secure: In thair short marriage her new husband haed drawn up a will, leavin her aw his estate.

## Killins an captur

Atween 1907 an 1917, thare wur 60 daiths in the Archer Home. Relatives o her clients haed grown suspicious as thay talliet the lairge nummers o its residents dyin. Anerlie 12 haed dee'd atween 1907 an 1910. 48 haed dee'd atween 1911 an 1916. Amang them wis Franklin R. Andrews, an apparently healthy man. On the forenuin o 29 Mey 1914, Andrews wis doin some gardening in the Archer hoose. His heal suddent collapsed athin a day. He wis deid bi the fore-nicht. The offeecial cause o daith wis gastric ulcer. His sister Nellie Pierce inheritit his personal papers. She suin notit occasions whare Archer-Gilligan wis pressin Andrews for money. Archer-Gilligan's clients showed a pattern o dyin no lang efter givin thair caretaker lairge sums o money.

As the daiths continued, Pierce reportit her suspicions tae the local destrict attorney. He maistly ignored her. Pierce then teuk her story tae *[[The Hartford Courant]]*, a newspaper. On 9 Mey 1916, the first o several airticles on the "Murder Factory" wis published. A few months later, the polis stairtit seriously investigatin the case. The investigation teuk amaist a year tae complete, but the results wur interestin. The bodies o Gilligan, Andrews, an three ither buirders wur exhumed. Aw five haed dee'd o pushionin, aither bi arsenic or strychnine. Local merchants wur able tae testifee that Archer-Gilligan haed been purchasin lairge quantities o arsenic, supposedly tae "kill rats". A leuk intae Gilligan's will helped establish it wis actually a forgery, written in Amy's haundwritin.

## Trials
Archer-Gilligan wis arrestit an tree'd for murther, oreeginally on five coonts; ultimately, her lawyer managit tae get the chairges reducit tae a single count (Franklin R. Andrews). 
On 18 Juin 1917, a jury foond her guilty, an she wis sentencit tae daith. Archer-Gilligan appealed an wis grantit a new trial in 1919. She pleadit insanity, while Mary Archer testifee'd that her mither wis addictit tae morphine. Archer-Gilligan wis nanetheless foond guilty o seicont degree murther an wis sentencit tae life impreesonment.

## Daith
In 1924, Archer-Gilligan wis declared temporarily insane an wis transferred tae Connecticut Hospital for the Insane in Middletown, whare she remained till her daith on 23 Aprile 1962.

## Publicity
The case attractit wide publicity at the time, an haes been citit as an inspiration for the play and later film, *[[:en:Arsenic and Old Lace (play)|Arsenic and Old Lace]]*.

## References

## Freemit airtin
*Murder and Mayhem Abound in the State Library's Law Collection bi Denise Jernigan, Law/Legislative Reference Unit Heid, Connecticut State Law Library in *CONNector*
*“Amy Gilligan”  bi Charles Montado, Aboot.com